**Европейска нощ на учените 2015**

Българска академия на науките

25 септември 2015г.

**БАН-Администрация**

ул. 15 Ноември 1

**16.00 – 18.00 – Математически пърформанси „Спирали“ – шоу за деца**

градина, БАН-Администрация

**17.30 – 18.30 – Научно кафе**

зала 207, ет. 2, БАН-Администрация

* Светлината е живот - презентация на професор Лъчезар Аврамов от Институт по електроника към БАН за светлината, живота и медицината.
* Светлината в изкуството - презентация на доцент Санка Гатева от Институт по електроника към БАН за светлината, науката и изкуството.

**18:30 – 21:00 – Европейски щанд**

фоайе, БАН-Администрация

**19.00 – 21.00 – Вечер на талантите**

голям салон в БАН-Администрация

Музикално-поетична вечер с авторски изпълнения на поезия от учени от различни поколения, както и учени в нестандартната роля на музиканти – певци и инструменталисти. С участието на Вокално студио „Нуша” с ръководител народната певица Нели Андреева – солист на Държавен фолклорен ансамбъл „Филип Кутев, проф. Диляна Мичева и студенти от НАТФИЗ „Кр. Сарафов”, Агнес Данкова, Виктория Илиева, доц. Елена Кашчиева, доц. Веселин Босаков, Венцислав Йорданов, Ния Сирма Мариан Петрова, доц. Евгения Сендова, д-р Красимира Янкова, д-р Елена Алекова и др.

*Акценти:*

1. Академик Александър Петров: за академик Георги Наджаков и откритието, от което се роди ксероксът.
2. Професор Евгения Вълчева: „Сините светодиоди: от Нобеловата награда до българското участие”.
3. Академик Никола Съботинов: „Началото на лазерните изследвания в България”
4. Жени в науката: доцент Санка Гатева представя доцент Екатерина Борисова от Института по електроника на БАН – носителка на много награди за научноизследователската си дейност.
5. Младите в науката – доцент Марияна Георгиева от Института по физиология на растенията и генетика на БАН – носител на наградата за най-добър млад учен за 2014 г.
6. Чл.-кор. Емилия Пернишка представяне на сборника „Стъпки 8” със стихове от български учени.

**ИЗЛОЖБИ**

**18:00 – 21:00**

* **Фотоизложба „ДИФРАКЦИЯ”.**

Представените в изложбата снимки илюстрират едновременно както светлината с нейните свойства и прояви, така и най-модерните светлинни технологии, в областта на които работи техният автор – доц. д-р Светлен Тончев от ИФТТ-БАН / Richardson Gratings – Rochester (NY) – един от водещите в света специалисти в областта на дифракционните решетки. Изложбата отразява отделни работни моменти от неговото ежедневие на експериментатор: срещите с невероятно красивите прояви на светлината – дифрактираща и интерферираща, желанието да се съхрани прекрасния момент от играта на светлинните лъчи и магията на спектъра. Споделените в изложбата мигове ни правят съпричастни към това вълшебство.

* **„Оптичните технологии за до-добро качество на живота”.**

Съвместна изложба на три института от БАН – Институт по електроника „Акад. Емил Джаков”, Институт по физика на твърдото тяло „Акад. Георги Наджаков” и Институт по оптични технологии „Акад. Йордан Малиновски”, с демонстрации на приложението на оптичните технологии в метрологията, археологията, екологията, медицината, индустрията, шоу бизнеса, ядрените технологии; за диагностика и терапия на онкологични заболявания, фото- и козметична лазерна терапия; екологията, определяне на качеството на храни и хранителни добавки, културно-историческото наследство и др.

**КАБИНЕТИ ПО ЛЮБОПИТСТВО:**

**Фоайе БАН-Администрация**

**19:00 – 21:00**

* **Институт по електроника „Академик Емил Джаков” – БАН:**

Ще бъдат представени следните направления:

Магнитометрични измервания за мониторинг на електромагнитни замърсявания, определяне на магнитните свойства с приложение в метрологията, археологията, екологията и медицината;

Биофотоника – оптични методи и апаратура за диагностика и терапия на онкологични заболявания, фото- и козметична лазерна терапия;

Микровълнов анализ на почви и атмосфера – екологични и аграрни приложения;

Системи за ЛИДАРно сондиране на атмосферата – мониторинг на праховото замърсяване, анализ на атмосферната динамика и разпределение на аерозолите над гр. София;

Съвременни спектрални методи за анализ и определяне на качеството на храни и хранителни добавки – принципи и приложения.

* **Институт по физика на твърдото тяло „Акад. Георги Наджаков” – БАН**

Лазер с метални пáри на меден бромид – оригинално българско изобретение, с което България се нарежда между най-развитите страни в областта на лазерите.

Създаденият за първи път в света такъв тип лазер е внедрен за производство от фирмите: „Пулслайт – България”; „Оптични технологии” – Пловдив, Фирма „Norseld” – Австрия и др.

Приложение: медицина, индустрия, шоу бизнес, ядрени технологии и др.

* **Институт по оптични технологии „Академик Йордан Малиновски”**

„Холографски изображения за съхраняване на културно-историческото наследство” с цел популяризиране и опазване на културно-историческото наследство на България. Ще бъдат представени обемни отражателни холограми, записани по схемата на руския учен Денисюк, която позволява възстановяване на изображението с обикновена, бяла светлина. Чрез представяне на холограмите, ценните експонати – копия на музейни експонати, произведения на изкуството и други реликви, стават достъпни за широката общественост.



**21:00 – НА ЧАША ВИНО С БЪЛГАРСКИТЕ УЧЕНИ**

Фоайе БАН-Администрация

**Кирило-Методиевски научен център към БАН**

София, ул. "Московска" 13

**17:30 – 21:00**

1. **Премиера на научно-популярния филм, посветен на кирило-методиевските традиции в съвременна Европа на режисьорката Ралица Димитрова (сценарист гл. ас. д-р Д. Найденова, КМНЦ-БАН)**
2. **Приложна дейност: демонстрация на изписване на икона на св. Климент Охридски, изработване на „средновековни“ свитъци и ръчно направени авторски тефтери, разделители за книги, апликиране с букви от кирилската и глаголическата азбуки и др. приложни материали, предвидени за забавление на по-младите посетители на КМНЦ.**
3. **Мултимедийни презентации на научни разработки, които представят част от широкото научно поле на дейност на изследователите от КМНЦ, поднесени в популярен формат:**

* **„ В памет на Учителите. Паметниците на св. Кирил и Методий от края на XX – началото на XXI век“;**
* **„Канони, песни, автори“;**
* **„Кой какво написа – за знанието и библиотеките“;**
* **„Учители и покръстители“ (Образите на св. Кирил и Методий във възрожденски картини, литографии и зографии);**

1. **„Градове, пристанища, домове, пазари, търговци и др.“ – представяне на книгата „Пъстротата на християнския Изток в разкази от ранното Средновековие**
2. **„Книги за наука и книги за разтуха“ (Представяне и популяризиране на издателската дейност на центъра.)**
3. **Конкурс за деца „Кои са Първоучителите“; базиран на Audience Response System (тип „Стани богат“) – въпроси и отговори с класация в реално време.**

